
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

65. Αποχαρακτηρισμός έκτασης Τουριστικού Δημο¬ 

σίου Κτήματος (ΤΔΚ) στην περιοχή Φαναριού Ρο¬ 
δόπης. 1 

66. Περί συστάσεως Ειδικού Αμίσθου Υποθηκοφυλα¬ 
κείου Πάτμου. 2 

67. Ρύθμιση θεμάτων κατάταξης στο Πυροσβεστικό 

Σώμα υποψηφίων πτυχιούχων Α.Ε.Ι. του Τμήματος 
Δασολογίας και Φυσικού Περιβάλλοντος. 3 

68. Ρύθμιση θεμάτων Υπηρεσιών και προσωπικού του 

Πυροσβεστικού Σώματος. 4 


ΑΠΟΦΑΣΕΙΣ 

Υποχρεωτικές καταθέσεις στην Τράπεζα της Ελλάδος 
από πιστωτικά ιδρύματα των οποίων η πιστωτική ε¬ 


πέκταση υπερβαίνει προβλεπόμενα όρια. 5 

Άδεια λειτουργίας πιστωτικού ιδρύματος στον «Αστικό 
Πιστωτικό Συνεταιρισμό Λέσβου - Λήμνου 
Συν.Π.Ε.» με την επωνυμία «Συνεταιριστική Τράπε¬ 
ζα Λέσβου-Λήμνου Συν.Π.Ε. 6 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 65 
Αποχαρακτηρισμός έκτασης Τουριστικού Δημοσίου Κτή¬ 
ματος (ΤΔΚ) στην περιοχή Φαναριού Ροδόπης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 12α, παρ. 1 του Ν.Δ. 
180/1946 όπως αυτό προστέθηκε με το άρθρο 2, παρ. 1 
του Α.Ν. 827/48 (ΦΕΚ258/Α/29.9.48). 

2. Τις διατάξεις του άρθρου 5 παρ. 10 και άρθρου 2 του 
Ν.Δ. 4109/60 (Α 153/29.9.60) «περί τροποποιήσεως και 
συμπληρώσεως της περί Ελληνικού Οργανισμού Τουρι¬ 
σμού Νομοθεσίας». 

3. Το άρθρο 29Α του ν. 1558/85 προστεθέντος δια του 
άρθρου 27 του Ν. 2081/92, όπως αντικαταστάθηκε με το 
άρθρο 1 παρ. 2α του Ν. 2469/97 (ΦΕΚ38/Α). 

4. Το Β.Δ. 52/28.1.71 (ΦΕΚ 29/Α/9.2.71) «περί ανακηρύ- 


ξεως ως ΤΔΚτημάτων εκτάσεων του Δημοσίου στην πε¬ 
ριοχή Φαναριού Ν. Ροδόπης». 

5. Την με αριθμό 26476/19.3.71 απόφαση «περί ανάθε¬ 
σης της Διοίκησης και Διαχείρισης ΤΔΚτήματος στον Ε- 
ΟΤ» (ΦΕΚ 256/Β/6.4.71). 

6. Την με αριθμό 173/176/11/9.4.98 απόφαση του 
Δ.Σ./ΕΟΤ περί αποχαρακτηρισμού τμήματος εκτάσεως 
11.311 τ.μ. έκτων χαρακτηρισθέντων ως ΤΔΚ στην περιο¬ 
χή Φαναριού Ροδόπης. 

7. Το Π.Δ. 33/99 «Διορισμός Υπουργών» (ΦΕΚ 36/Α/ 
19.2.99). 

8. Το Π.Δ. 27 (ΦΕΚ 19/Α/1.2.96) «περί συγχώνευσης των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης», σε 
συνδυασμό με το Π.Δ. 365/97 «Διατήρηση εποπτείας 
Ν.Π.Δ.Δ από το Υπουργείο Ανάπτυξης» (ΦΕΚ 241/Α/97). 

9. Την με αριθ. 1107147/1239/0006 Α/4.10.96 κοινή από¬ 
φαση του Πρωθυπουργού και Υπουργού Οικονομικών 
«περί ανάθεσης αρμοδιοτήτων στους Υφυπουργούς Οι¬ 
κονομικών» (ΦΕΚ 922/Β/4.10.96). 

10. Τις διατάξεις του άρθρου 21 παρ. 3του Ν. 1624/1951 
«περί κυρώσεως τροποποιήσεως και συμπληρώσεως του 
Α.Ν. 1565/1950 «περί συστάσεως Ελληνικού Οργανισμού 
Τουρισμού». 

11. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

12. Την με αριθμό 36/99 γνωμοδότηση του Συμβουλίου 
της Επικράτειας, με πρόταση του Υπουργού Ανάπτυξης 
και του Υφυπουργού Οικονομικών, αποφασίζουμε: 

Άρθρο μόνο 

Αποχαρακτηρίζουμε τμήμα, των χαρακτηρισθέντων ως 
Τουριστικών Δημοσίων Κτημάτων εκτάσεων που βρίσκο¬ 
νται στην περιοχή Φαναριού Ροδόπης, το οποίο έχει συ¬ 
νολικό εμβαδό 11.311 τ.μ. και περιγράφεται στο υπ’ αριθ. 
599/34/10.2.98 τοπογραφικό διάγραμμα του ΕΟΤ με τα 
στοιχεία Α, Β, Γ, Δ, Ε, Α που δημοσιεύεται μαζί με το πα¬ 
ρόν διάταγμα και αποτελεί αναπόσπαστο μέρος του. 

Στον Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 8 Απριλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΠΟΥΡΓΟΣ ΑΝΑΠΤΥΞΗΣ ΥΦΥΠ. ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ ΓΕΩΡΓΙΟΣ ΔΡΥΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 66 
Περί συστάσεως Ειδικού Αμίσθου Υποθηκοφυλακείου 
Πάτμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις α) της παρ. 3 του αρ. 22του Ν. 3680/57 
(ΦΕΚ Α' 56) «περί τροποποιήσεως των περί Συμβολαιο¬ 
γράφων και Υποθηκοφυλακείων διατάξεων κ.λ.π.» και της 
παρ. 9 του άρ. 20 του Ν. 2145/93 (Α' 88) και β) του άρ. 27 
του Μ. 2081/92 (ΦΕΚΑ' 154), με το οποίο προστέθηκε νέο 
άρθρο, το άρθρο 29Αστο Ν. 1558/85 (ΦΕΚΑ' 137). 

2. Την 1 0/1998 γνωμοδότηση της Ολομέλειας του Δικα- 
οτηρίου Πρωτοδικών Κω. 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την 35/1999 γνωμοδότηση του Συμβουλίου της Επι¬ 
κράτειας. 

Με πρόταση του Υπουργού Δικαιοσύνης, αποφασίζουμε: 
ΑΡΘΡΟ ΜΟΝΟ 

Συνιοτάται ειδικό άμισθο Υποθηκοφυλακείο Πάτμου, 
στην περιφέρεια του Ειρηνοδικείου Πάτμου, με έδρα το 
Δήμο Πάτυου και περιφέρεια την περιφέρεια των νήσων 
Πάτμου, Λειψών, Αρκιών και Αγαθονησίου. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 7 Απριλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ Γ1ΑΝΝΟΠΟΥΛΟΣ 

-φ- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 67 
Ρύθμιση θεμάτων κατάταξης στο Πυροσβεστικό Σώμα υ¬ 
ποψηφίων τττυχιούχων Α.Ε.Ι. του Τμήματος Δασολο¬ 
γίας και Φυσικού Περιβάλλοντος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1, Τις διατάξεις: 

α. Της παρ. 1, εδάφιο στ του άρθρου 11 του Ν. 
1481/1984 «Οργανισμός Υπουργείου Δημόσιας Τάξης» 
(Α' 152), όπως το άρθρο αυτό αντικαταστάθηκε από την 
παρ. 1 του άρθρου 1 Ν. 1590/1986. 

β. Της παρ. 2 του άρθρου 1 του Ν. 1590/1986 Τροπο¬ 
ποίηση διατάξεων του Ν. 1481/1984 «Οργανισμός Υ¬ 
πουργείου Δημόσιας Τάξης και άλλες διατάξεις» (Α' 49). 

γ, Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α' ο 1). 

δ. Του Π.Δ. 108/1994«Περιορισμόςαρμοδιότητας κατά 
την έκδοση κανονιστικών διαταγμάτων και αποφάσεων σε 
θέματα αρμοδιότητας των Υπουργείων Προεδρίας της 
Κυβέρνησης και Δημόσιας Τάξης» (Α' 82). 

ε. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137) το οποίο προστέθηκε με το 
άρθρο 27 του Ν. 2081/1992 (Α' 154) και αντικαταστάθηκε 
από το άρθρο 1 παρ. 2ατου Ν. 2469/1997 (Α'38). 


2. Το γεγονός ότι από τις διατάξεις αυτού του Διατάγ¬ 
ματος δεν προκαλείται δαπάνη σε βάρος του κρατικού 
προϋπολογισμού. 

3. Την 94/1999 Γνωμοδότηση του Συμβουλίου της Επι¬ 
κράτειας μετά από πρόταση του Υπουργού Δημόσιας Τά¬ 
ξης, αποφασίζουμε: 

Άρθρο Μόνο 

1. Για τέσσερα (4) χρόνια, από την έναρξη ισχύος του 
παρόντος διατάγματος το ανώτατο όριο ηλικίας των υπο¬ 
ψηφίων για κατάταξη στο Πυροσβεστικό Σώμα, ως Αξιω¬ 
ματικών που είναι πτυχιούχοι Α.Ε.Ι. του Τμήματος Δασο¬ 
λόγων και Φυσικού Περιβάλλοντος, ορίζεται στο 33ο έτος 
για όσους απ’ αυτούς έχουν προσληφθεί με σχέση εργα¬ 
σίας ορισμένου χρόνου για τη δασοπυρόσβεση στη Δασι¬ 
κή Υπηρεσία ή το Πυροσβεστικό Σώμα για μία τουλάχι¬ 
στον αντιπυρική περίοδο. 

2. Για το ίδιο χρονικό διάστημα στη συνολική βαθμολο¬ 
γία των ανωτέρω υποψηφίων, που έχουν προσληφθεί με 
σχέση εργασίας ορισμένου χρόνου από τη Δασική Υπη¬ 
ρεσία ή το Πυροσβεστικό Σώμα, τουλάχιστον για δύο α¬ 
ντιπυρικές περιόδους ως προσωπικό αερομεταφερόμε- 
νων δυνάμεων για τη δασοπυρόσβεση, προστίθεται επι¬ 
πλέον μία (1) μονάδα. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 13 Απριλίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 

-φ- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 68 
Ρύθμιση θεμάτων Υπηρεσιών και προσωπικού του Πυρο¬ 
σβεστικού Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 1, εδάφιο α, δ και στ του άρθρου 11 του Ν. 
1481/1984 «Οργανισμός Υπουργείου Δημόσιας Τάξης» 
(Α' 152), όπως το άρθρο αυτό αντικαταστάθηκε από την 
παρ. 1 του άρθρου 1 Ν. 1590/1986. 

β. Της παρ. 2 του άρθρου 1 του Ν. 1590/1986 «Τροπο¬ 
ποίηση διατάξεων του Ν. 1481/1984 «Οργανισμός Υ¬ 
πουργείου Δημόσιας Τάξης» και άλλες διατάξεις (Α' 49). 

γ. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α' 51). 

δ. Του Π.Δ. 108/1994 «Περιορισμός αρμοδιότητας κατά 
την έκδοση κανονιστικών διαταγμάτων και αποφάσεων σε 
θέματα αρμοδιότητας των Υπουργείων Προεδρίας της 
Κυβέρνησης και Δημόσιας Τάξης» (Α' 82). 

ε. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137) το οποίο προστέθηκε με το 
άρθρο 27 του Ν. 2081/1992 (Α' 154) και αντικαταστάθηκε 
από το άρθρο 1 παρ. 2α του Ν. 2469/1997 (Α'38). 

2. Το γεγονός ότι από τις διατάξεις αυτού του Διατάγ¬ 
ματος δεν προκαλείται δαπάνη σε βάρος του κρατικού 
προϋπολογισμού. 

3. Την 87/1999 Γνωμοδότηση του Συμβουλίου της Επι- 

κρατείας μετά από πρόταση του Υπουργού Δημόσιας Τά¬ 
ξης, αποφασίζουμε: 

Άρθρο 1 

1. Μετά το άρθρο 14 του Π.Δ. 8/1991 9α' 5), το οποίο κω- 
δικοποιήθηκε ως άρθρο 15 με το Π.Δ. 210/1992 (α 99), 
προστίθεται άρθρο 14Α, που στο ανωτέρω κωδικοποιητι- 
κό προεδρικό διάταγμα τίθεται ως άρθρο 15 Α, και έχει ως 
εξής: 

«Άρθρο 14Α 

Καθήκοντα Διοικητή Διοίκησης Π.Υ. Νομού 

Ο Διοικητής Διοίκησης Πυροσβεστικών Υπηρεσιών Νο¬ 
μού έχει όλα τα δικαιώματα και τις υποχρεώσεις που προ- 
βλέπονται για τη θέση του και το βαθμό του από τις ισχύ- 
ουσες για το Π υροσβεστικό Σώμα διατάξεις και επιπλέον: 

α. Επιθεωρεί όλες τις Πυροσβεστικές υπηρεσίες της δι¬ 
καιοδοσίας του και εξετάζει και ελέγχει κάθε υπηρεσιακό 
θέμα. Επιλύει τα τυχόν υπάρχοντα προβλήματα στα πλαί¬ 
σια της αρμοδιότητάς του, ασκεί τον πειθαρχικό έλεγχο 
και αναφέρει ιεραρχικά για κάθε θέμα που δεν εμπίπτει 
στις αρμοδιότητές του. 

β. Σε περίπτωση μεγάλης πυρκαγιάς ή θεομηνίας ή άλ¬ 
λου σοβαρού συμβάντος στα όρια δικαιοδοσίας των Υπη¬ 
ρεσιών του Νομού του, μεταβαίνει επιτόπου και αναλαμ¬ 
βάνει προσωπικά τη διεύθυνση του πυροσβεστικού έρ¬ 
γου και το συντονισμό των πυροσβεστικών δυνάμεων, 
καλεί ενισχύσεις, θέτει τη δύναμη των Πυροσβεστικών Υ¬ 
πηρεσιών της δικαιοδοσίας του σε επιφυλακή, αν χρεια- 
σθεί και γενικά παίρνει κάθε απαραίτητο μέτρο για τη γρή¬ 
γορη και αποτελεσματική αντιμετώπιση της κατάστασης. 

γ. Μεριμνά για τη σύνταξη σχεδίων επέμβασης για με¬ 
γάλα και σοβαρά συμβάντα στην περιοχή ευθύνης των Υ¬ 
πηρεσιών της δικαιοδοσίας του, τον καθορισμό του τρό¬ 
που αμοιβαίας ενίσχυσης μεταξύ των Υπηρεσιών της δι¬ 
καιοδοσίας του και γενικά εποπτεύει για την καλή 
εφαρμογή τους σε περίπτωση ανάγκης. 

δ. Εποπτεύει για την υλοποίηση και εφαρμογή των προ¬ 
γραμμάτων εκπαίδευσης από όλους τους Διοικητές των 
Υπηρεσιών του Νομού και μεριμνά για τη συνεχή βελτίω¬ 
ση της επαγγελματικής κατάρτισης των υπαλλήλων, εξα¬ 
σφαλίζοντας έτσι τη βελτίωση επιχειρησιακής ετοιμότη¬ 
τας και αποτελεσματικότητας των Υπηρεσιών του. 

ε. Μετακινεί τους πυροσβεστικούς υπαλλήλους από το 
βαθμό του Πυρονόμου και κάτω από Υπηρεσία σε Υπηρε¬ 
σία της δικαιοδοσίας του όταν αυτές βρίσκονται στην ίδια 
πόλη. 

στ. Χορηγεί τις άδειες στους Διοικητές των υπαγομένων 
σ’ αυτόν Υπηρεσιών και συντάσσει τις εκθέσεις ικανότη¬ 
τάς τους. 

Τον Διοικητή Πυροσβεστικών Υπηρεσιών Νομού όταν α¬ 
πουσιάζει ή κωλύεται αναπληρώνει από τη θέση του ο αρ¬ 
χαιότερος αξιωματικός Γ ενικών Υπηρεσιών που υπηρετεί 
στο Νομό». 

2. Το δικαίωμα κάλυψης κενών οργανικών θέσεων των 
Πυροσβεστικών Υπηρεσιών πριντην προκήρυξη διαγωνι¬ 
σμού, που προβλέπεται από τις διατάξεις της παρ. 2 του 
άρθρου 2του Κεφ. Α'του Π.Δ. 170/1996 (Α' 131), όπως το 
Κεφάλαιο αυτό αντικαταστάθηκε με το άρθρο 1 του Π.Δ. 
240/1997 (Α' 177) και τροποποιήθηκε με το άρθρο 1 περ. 
1 του Π.Δ. 150/1998 (Α' 113) έχουν, για μία μόνο πόλη, που 
■θα δηλώσουν άπαξ, ως πόλη συμφερόντων τους, κατά τα 
ισχύοντα στον Κανονισμό Μεταθέσεων του πυροσβεστι¬ 
κού προσωπικού από την οποία δεν μετατίθενται πλέον 


και οι πυροσβεστικοί υπάλληλοι Γενικών Υπηρεσιών των 
εκπαιδευτικών σειρών 62ης μέχρι και 65ης. 

Προκειμένου για τη σειρά τοποθέτησής τους στις Υπη¬ 
ρεσίες που επιθυμούν να υπηρετήσουν αυτοί, έπονται 
των συναδέλφων τους που έχουν καταταγεί στο Πυρο¬ 
σβεστικό Σώμα σε χρόνο προγενέστερο από αυτούς και 
μεταξύ τους ισχύει η σειρά αρχαιότητάς τους, που είχαν 
κατά την έξοδό τους από τη Σχολή Πυροσβεστών. 

Αρθρο 2 

Στις διατάξεις του Π.Δ. 240/1997 (Α' 177), με το άρθρο 1 
του οποίου αντικαταστάθηκε το Κεφάλαιο Α' του Π.Δ. 
170/1997 (Α' 131), επέρχονται οι ακόλουθες τροποποιή¬ 
σεις και συμπληρώσεις: 

1. Η φράση «και έχουν δικαίωμα μετάθεσης» στο τέλος 
του τρίτου εδαφίου της παρ. 2 του άρθρου 2, όπως το εν 
λόγω εδάφιο αντικαταστάθηκε με την περίπτωση (1) του 
άρθρου 1 του Π.Δ. 150/1998 (Α' 113), αντικαθίσταται με τη 
φράση, «την έχουν δηλώσει ως πόλη συμφερόντων τους 
και επιθυμούν να υπηρετήσουν σ’ αυτές». 

2. Μεταξύ πέμπτου και έκτου εδαφίου της παρ. 3 του 
άρθρου 4, όπως η παρ. αυτή συμπληρώθηκε με την περί¬ 
πτωση (2) του άρθρου 1 του Π.Δ. 150/1998 και τροποποι¬ 
ήθηκε με την περίπτωση (12) του άρθρου 1 του Π.Δ. 
397/1998 (Α' 276), προστίθεται εδάφιο ως εξής: 

«Ειδικά για υποψήφιους σε διαγωνισμό για πόλη αμιγώς 
νησιωτικού νομού, που ανήκει σε νησί άλλο εκτός εκείνου 
στο οποίο έχουν μόνιμη κατοικία, κατά τις προϋποθέσεις 
του προηγούμενου εδαφίου, προστίθενται τρεις (3) μο¬ 
νάδες». 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 13 Απριλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Μ1ΧΑΛΗΣ ΧΡΥΣΟΧΟΪΔΗΣ 
-*- 

ΑΠΟΦΑΣΕΙΣ 

(5) 

ΠΡΑΞΗ ΣΥΜΒΟΥΛΙΟΥ ΝΟΜΙΣΜΑΤΙΚΗΣ ΠΟΛΙΤΙΚΗΣ 
ΑΡΙΘ. 13/16.4.99 

(Άρθρο 12 του Ν. 2548/97) 

Υποχρεωτικές καταθέσεις στην Τράπεζα της Ελλάδος α¬ 
πό πιστωτικά ιδρύματα των οποίων η πιστωτική επέ¬ 
κταση υπερβαίνει προβλεπόμενα όρια. 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) Τα άρθρα 2 και 7 του Ν. 2548/97 «Ρυθμίσεις για την 
Τράπεζα της Ελλάδος». 

β) Την ανάγκη επίτευξης του πρωταρχικού σκοπού της 
σταθερότητας των τιμών και ικανοποίησης του σχετικού 
με τον πληθωρισμό κριτηρίου σύγκλισης εντός του 1999. 

γ) Τις εξελίξεις στην αγορά τραπεζικών πιστώσεων, α¬ 
ποφάσισε τα ακόλουθα: 

1. Οι εμπορικές, στεγαστικές και συνεταιριστικές τρά¬ 
πεζες των οποίων το άθροισμα των υπολοίπων των πάσης 
φύσεως δανείων καταναλωτικής πίστης και δανείων προς 
το εσωτερικό και εισαγωγικό εμπόριο υπερβαίνει: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Την 30η Ιουνίου 1999: κατά ποσοστό 3,5% ή ποσό 150 ε- 
κατ. δρχ. 

Την 30η Σεπτεμβρίου 1999: κατά ποσοστό 5,5% ή ποσό 
250 εκατ. δρχ. 

Την 31η Δεκεμβρίου 1999: κατά ποσοστό 9,5% ή ποσό 
400 εκατ. δρχ. 

το αντίστοιχο άθροισμα των υπολοίπων κατά την 31 
Μαρτίου 1999, υπόκεινται σε δέσμευση ποσών ίσων με 
τυχόν υπερβάσεις του μεγαλύτερου από τα ως άνω δύο 
όρια για κάθε μία χρονική περίοδο. Τα ποσά των υπερβά¬ 
σεων κατά τις ως άνω ημερομηνίες δεσμεύονται, για πε¬ 
ρίοδο έξι μηνών, σε άτοκους λογαριασμούς καταθέσεων 
στην Τράπεζα της Ελλάδος με αξία την 2α Αυγούστου 
1999,1η Νοεμβρίου 1999 και 1η Φεβρουάριου 2000, αντι- 
στοίχως. Το άθροισμα των υπολοίπων των δανείων που α- 
ναφέρονται στην παρούσα παράγραφο υπολογίζεται με 
βάση την Κατάσταση Υπολοίπων Χορηγήσεων, Υπόδ. Νο 
1, που υποβάλλεται προς την Τράπεζα της Ελλάδος κάθε 
μήνα (κωδικοί αριθμοί (κ.α.) 11000, 10501 και 10502). 

2. Στην περίπτωση που το άθροισμα των υπολοίπων των 
λοιπών κατηγοριών δανείων προς τον ιδιωτικό τομέα και 
τις δημόσιες επιχειρήσεις και οργανισμούς (Γενικό Σύνο¬ 
λο, μειούμενο κατά τα δάνεια της παραγρ. 1, κ.α. 30000 
μείονκ.α.α. 11000,10501 και 10502) υπερβαίνει: 

Την30η Ιουνίου 1999: κατά ποσοστό 3,5% ή ποσό 200 ε¬ 
κατ. δρχ. 

Την 30η Σεπτεμβρίου 1999: κατά ποσοστό 5,5% ή ποσό 
300 εκατ. δρχ. 

Την 31η Δεκεμβρίου 1999: κατά ποσοστό 9,5% ή ποσό 
550 εκατ. δρχ. 

το αντίστοιχο άθροισμα κατά την 31 Μαρτίου 1999, οι 
παραπάνω τράπεζες υπόκεινται σε πρόσθετη δέσμευση 
ποσών ίσων με τις υπερβάσεις του μεγαλύτερου από τα 
ως άνω δύο όρια για κάθε μία χρονική περίοδο. Τα ποσά 
των υπερβάσεων δεσμεύονται, για περίοδο έξι μηνών, σε 
άτοκους λογαριασμούς καταθέσεων στην Τράπεζα της 
Ελλάδος και με την ίδια ημερομηνία αξίας που προβλέπε- 
ται στην παραγρ. 1. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα Μέλη 

ΛΟΥΚΑΣ ΠΑΠΑΔΗΜΟΣ Π. ΘΩΜΟΠΟΥΛΟΣ 

Ν. ΓΚΑΡΚΑΝΑΣ 
Β. ΔΡΟΥΚΟΠΟΥΛΟΣ 
Ν. ΠΑΛΑΙΟΚΡΑΣΣΑΣ 

-♦- 

( 6 ) 

Άδεια λειτουργίας πιστωτικού ιδρύματος στον «Αστικό 
Πιστωτικό Συνεταιρισμό Λέσβου - Λήμνου Συν,Π.Ε.» 
με την επωνυμία «Συνεταιριστική Τράπεζα Λέσβου - 
Λήμνου Συν,Π.Ε. 

(Συνεδρίαση 30/2.4.99, θέμα 7) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Το Ν. 1667/86 «αστικοί συνεταιρισμοί και άλλες δια¬ 
τάξεις». 

β) Το Ν. 2076/92, όπως ισχύει, «ανάληψη και άσκηση 
δραστηριότητας πιστωτικών ιδρυμάτων και άλλες συνα¬ 
φείς διατάξεις». 


γ) Την ΠΔ/ΤΕ 2258/93 «καθορισμός πλαισίου λειτουρ¬ 
γίας και εποπτείας πιστωτικών ιδρυμάτων υπό τη μορφή 
πιστωτικών συνεταιρισμών του Ν. 1667/86», όπως ισχύει. 

δ) Την ΠΔ/ΤΕ 2413/9.7.97, όπως τροποποιήθηκε με την 
ΠΔ/ΤΕ 2420/12.9.97 σχετικά με την αύξηση του ελάχιστου 
απαιτούμενου κεφαλαίου για την ίδρυση και λειτουργία 
των συνεταιριστικών τραπεζών. 

ε) Τα από 30.6.98,2.7.98 και 2.2.99 (ΑΠ 19262 και 19300) 
έγγραφα του «Αστικού Πιστωτικού Συνεταιρισμού Λέ¬ 
σβου - Λήμνου Συν,Π.Ε.». 

στ) Τη σχετική εισήγηση της Διεύθυνσης Γενικής Επι¬ 
θεώρησης Τραπεζών της Τράπεζας της Ελλάδος, απο¬ 
φάσισε τα εξής: 

Παρέχεται στον «Αστικό Πιστωτικό Συνεταιρισμό Λέ¬ 
σβου - Λήμνου Συν,Π.Ε.» άδεια λειτουργίας πιστωτικού ι¬ 
δρύματος υπό τη μορφή πιστωτικού συνεταιρισμού του 
Ν. 1667/86 με την επωνυμία «Συνεταιριστική Τράπεζα Λέ¬ 
σβου -Λήμνου Συν,Π.Ε.», με έδρα τη Μυτιλήνη, υπάτους 
ακόλουθους όρους και προϋποθέσεις: 

1. Η ως άνω συνεταιριστική τράπεζα επιτρέπεται να 
δραστηριοποιείται εντός του Νομού Λέσβου με μία υπη¬ 
ρεσιακή μονάδα. 

Για την τυχόν επέκταση των υπηρεσιακών μονάδων της 
ή της δραστηριότητάς της σε επίπεδο όμορων νομών ή δι¬ 
οικητικής περιφέρειας απαιτείται προηγούμενη έγκριση 
της Τράπεζας της Ελλάδος σύμφωνα με τις ισχύουσες 
διατάξεις. 

2. Η λειτουργία της διέπεται από τις αντίστοιχες διατά¬ 
ξεις που αφορούν τη λειτουργία των πιστωτικών ιδρυμά¬ 
των και την ΠΔ/ΤΕ 2258/2.11.93, όπως ισχύει. 

3. Πριν από την έναρξη λειτουργίας της, η συνεταιριστι¬ 
κή τράπεζα: 

ί) θα προσλάβει ένα επιπλέον υπεύθυνο πρόσωπο το ο¬ 
ποίο τελεί υπό την έγκριση της Τράπεζας της Ελλάδος ως 
προς την εκπλήρωση των σχετικών κριτηρίων των άρ¬ 
θρων 6 και 7 του Ν. 2076/92 και 

ϋ) θα έχει ολοκληρώσει τις διαδικασίες εφαρμογής του 
μηχανογραφικού και λογιστικού της συστήματος. 

4. Μέχρι την 30.6.99 η εν λόγω τράπεζα θα έχει συγκε¬ 
ντρώσει το ελάχιστο απαιτούμενο κεφάλαιο (δρχ. 1.200 ε¬ 
κατ.) σύμφωνα με την ΠΔ/ΤΕ 2413/9.7.97, όπως τροπο¬ 
ποιήθηκε με την ΠΔ/ΤΕ 2420/12.9.97. 

5. Οι δαπάνες για την κοινωνική δραστηριότητα της συ¬ 
νεταιριστικής τράπεζας θα καλύπτονται από τα καθαρά 
κέρδη, αφού πρώτα αφαιρεθούν οι αναλογούντες φόροι 
και οι υποχρεωτικές κρατήσεις για αποθεματικά, με δε¬ 
δομένη την επάρκεια των ιδίων κεφαλαίων της. 

6. Η συνεταιριστική τράπεζα έχει υποχρέωση μέσα σε 
δεκαπέντε (15) ημέρες από την έναρξη λειτουργίας της 
να την αναγγείλει στην Τράπεζα της Ελλάδος (Διευθύν¬ 
σεις: Νομισματικής Πολιτικής και Τραπεζικών Εργασιών 
και Γενική Επιθεώρησης Τραπεζών) και να προσδιορίσει 
την ακριβή διεύθυνση της εγκατάστασής της. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές Αντίγραφο 

Αθήνα, 16 Απριλίου 1999 

Ο Γραμματέας 
Σ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





